b'\n_START_ARTICLE_\nKuvajournalismi\n_START_PARAGRAPH_\nKuvajournalismi on journalismin muoto, jonka tarkoituksena on kertoa uutisista kuvien, kuten valokuvien, videoiden ja kuvituksen avulla. Muusta valokuvauksesta kuvajournalismin erottaa se, ett\xc3\xa4 kuvajournalismin pit\xc3\xa4\xc3\xa4 olla tiettyyn tapahtumaan sidottu, kuvien pit\xc3\xa4\xc3\xa4 esitt\xc3\xa4\xc3\xa4 tapahtumat tasapuolisesti ja tarkasti, sek\xc3\xa4 kuvien pit\xc3\xa4\xc3\xa4 muiden uutiselementtien kanssa esitt\xc3\xa4\xc3\xa4 tapahtuman tosiasiat katsojalle tai lukijalle kertovasti. Kuvajournalisti on toimittaja, jonka mukana on yleens\xc3\xa4 kamera.\n_START_SECTION_\nHistoria\n_START_PARAGRAPH_\nKuvajuornalismin historia alkoi varsinaisesti vasta 1920-luvulla, vaikka aiemminkin oli lehdioss\xc3\xa4 esitetty yksitt\xc3\xa4isi\xc3\xa4 kuvia. Jo 1890-luvulta l\xc3\xa4htien on ollut kuvalehti\xc3\xa4. Toimittajat alkoivat k\xc3\xa4ytt\xc3\xa4\xc3\xa4 1920-luvulla kuvia uutistekstin rinnalla kertomaan yhten\xc3\xa4ist\xc3\xa4 uutistarinaa. Kuvajournalismin syntyyn vaikuttanut merkitt\xc3\xa4v\xc3\xa4 keksint\xc3\xb6 oli kinofilmi ja Leica-kamera, jonka avulla kuvaajat pystyiv\xc3\xa4t menem\xc3\xa4\xc3\xa4n vaikeampiin paikkoihin ilman suurta laitteistoa._NEWLINE_Missourin yliopiston historioitsija Frank Luther Mott k\xc3\xa4ytti ensimm\xc3\xa4isen\xc3\xa4 termi\xc3\xa4 kuvajournalismi, joka tuli koko maailman tietoisuuteen toisen maailmansodan aikana. Alan merkitt\xc3\xa4vin lehti oli Life, jonka perusti Henry Luce 1936. Kuuluisia toisen maailmansodan aikaisia kuvajournalisteja olivat muun muassa W. Eugene Smith ja Robert Capa. Lifen lis\xc3\xa4ksi esimerkiksi Sports Illustrated ja The Daily Mirror olivat ensimm\xc3\xa4isi\xc3\xa4 lehti\xc3\xa4, jotka panostivat kuvajournalismiin._NEWLINE_Kuvajournalismi tunnustettiin 1970-luvun lopulla my\xc3\xb6s taidepiireiss\xc3\xa4. Kuvajournalistit saivat omia n\xc3\xa4yttelyit\xc3\xa4 ja retrospektiivej\xc3\xa4 museoihin ja taidegallerioihin.'